**PASLAUGŲ TEIKIMO IR PREKIŲ PIRKIMO-PARDAVIMO SUTARTIES SPECIALIOJI DALIS**

Nr. 40700/421898

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Laisvės pr. 10, LT-04215 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama (toliau – Klientas), ir

**Uždaroji akcinė bendrovė „GITANA"**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 140581297, registruotos buveinės adresas Bičiulių g. 32, Budrikų k., Klaipėdos r., Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama

(toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Teikėjas įsipareigoja Sutartyje numatytomis sąlygomis suteikti Klientui **mažosios mechanizacijos remonto paslaugas Kauno regione** (toliau – Paslaugos) ir teikti **mažosios mechanizacijos įrenginių remonto paslaugoms suteikti reikalingas prekes** (toliau – Prekės)*,* o Klientas įsipareigoja sumokėti už suteiktas Paslaugas ir Prekes Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PASLAUGŲ IR PREKIŲ KIEKIS IR KAINA** 
   1. Pagal šią Sutartį Klientui teikiamos Paslaugos ir tiekiamos Prekės, aprašytos Techninėje specifikacijoje.
   2. Preliminarus Paslaugų ir Prekių kiekis nurodytas SD prieduose Nr. 3 ir Nr. 4. Paslaugų ir Prekių įsigijimui skirta lėšų suma nurodyta Sutarties SD 2.3. punkte negali būti viršijama Sutarties galiojimo laikotarpiu, jei Pirkimo sąlygose nenumatyta kitaip.
   3. Bendra Sutarties kaina yra 15 609,00 EUR (penkiolika tūkstančių šeši šimtai devyni eurai 00 ct), įskaitant PVM. Bendrą Sutarties kainą sudaro:
      1. Paslaugų ir Prekių kaina 12 900,00 EUR (dvylika tūkstančių devyni šimtai eurų 00 ct), neįskaitant PVM;
      2. Pridėtinės vertės mokestis (PVM) 21 % - 2 709,00 EUR (du tūkstančiai septyni šimtai devyni eurai 00 ct).
   4. Paslaugos ir Prekės perkamos, nustatant maksimalią jų įsigijimui skirtų lėšų sumą, nurodytą Sutarties SD 2.3 punkte. Preliminarus Paslaugų ir Prekių kiekis nurodytas Sutarties SD prieduose Nr. 3 ir Nr. 4. Paslaugos ir Prekės perkamos pagal Kliento poreikį, neviršijant Sutartyje nurodytos Paslaugų bei Prekių kainos. Klientas neįsipareigoja nupirkti viso nurodyto preliminaraus Paslaugų ir (ar) Prekių kiekio ar bet kokios jų dalies, taip pat Klientas neįsipareigoja išpirkti Paslaugų ir (ar) Prekių visai Sutarties kainai ar bet kokiai jos daliai.
   5. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas – fiksuotas įkainis*.*
   6. Paslaugų ir Prekių įkainiai Sutarties galiojimo laikotarpiu nekeičiami, išskyrus atvejus, jei įkainiai keičiami Sutarties Priede Nr. 5 nustatyta tvarka (perskaičiavimo procedūra) arba mažinami.
3. **APMOKĖJIMO TVARKA**
   1. Klientas sumoka Teikėjui per 30 (trisdešimt) Dienų nuo Sąskaitos gavimo dienos. Teikėjas turi teisę pateikti Sąskaitą apmokėjimui tik po faktinio Paslaugų suteikimo ir Prekių pristatymo, Šalims pasirašius Aktą, jei Techninėje specifikacijoje nenumatyta kitaip.
   2. Detali apmokėjimo tvarka nurodyta Techninėje specifikacijoje.
4. **PASLAUGŲ IR PREKIŲ KOKYBĖ**
   1. Paslaugų ir Prekių kokybė turi atitikti Pirkimo objektui keliamus reikalavimus ir standartus, nurodytus Pirkimo sąlygose bei Teisės aktuose, reglamentuojančiuose tokio pobūdžio Paslaugų tiekimą ir Prekių tiekimą. Garantiniai terminai, įskaitant garantinį aptarnavimą Teikėjo lėšomis, jų trukmė ir sąlygos nurodyti Techninėje specifikacijoje.
   2. Bendradarbiavimas tarp Šalių vyksta, įskaitant teiktinus pagal Techninę specifikaciją dokumentus, informaciją, konsultacijas, mokymus, tik lietuvių kalba, jei Techninėje specifikacijoje nenurodyta kitaip.
   3. Paslaugų trūkumai suprantami kaip jie apibrėžti Sutarties BD 1.19 punkte.
   4. Paslaugų ir (ar) Prekių trūkumai šalinami Teikėjo sąskaita, Techninėje specifikacijoje bei Sutartyje nustatyta tvarka ir terminais. Netesybos už trūkumų nepašalinimą nustatytu terminu taikomos po Paslaugų suteikimo ir (ar) Prekių pristatymo, Šalims pasirašius Aktą, bei Paslaugų ir (ar) Prekių garantinio termino galiojimo metu. Iki Akto pasirašymo (pvz. testavimo metu), nustačius trūkumus, jie šalinami Teikėjo lėšomis per Techninėje specifikacijoje nustatytą terminą, Teikėjui vėluojant, netesybos netaikomos, tačiau tokiu atveju netesybos taikomos už vėlavimą.
   5. Jei vykdant Sutartį, po abipusio Akto pasirašymo, paaiškėja trūkumų, kurių pašalinimui terminai nenustatyti, Teikėjas savo sąskaita pašalina tokius trūkumus per 10 (dešimt) Darbo dienų nuo Kliento pranešimo apie trūkumus, o jų neištaisęs per šiame punkte nustatytą terminą, moka Klientui dydžio baudą už kiekvieną vėlavimo Darbo dieną, bei atlygina Kliento dėl to patirtus nuostolius, kiek jų nepadengia netesybos.
   6. Už nustatytų trūkumų nepašalinimą per Sutarties SD 4.4. punkte nustatytą terminą Teikėjas, Klientui pareikalavus, moka Klientui 0,05 procentų nuo trūkumų turinčių Paslaugų ir (ar) Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 30,00 EUR (trisdešimt eurų 00 ct) už vieną vėlavimo laikotarpį).
5. **TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS)**
   1. Teikėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Sutarties vykdymui pasitelkti Subteikėjai ir (ar) nurodyta subteikimui perduodama sutartinių įsipareigojimų dalis: NE.
6. **PASLAUGŲ SUTEIKIMO IR PREKIŲ PRISTATYMO TERMINAI, BEI PERDAVIMO - PRIĖMIMO TVARKA** 
   1. Paslaugų teikimo ir Prekių pristatymo tvarka ir vieta nurodyta Sutartyje ir Techninėje specifikacijoje.
   2. Sutartinių įsipareigojimų, įskaitant Paslaugų teikimą ir Prekių pristatymą, vykdymo terminai nurodyti Techninės specifikacijos 6 skyriuje.
   3. Už vėlavimą suteikti Pirkimo sąlygas atitinkančias Paslaugas ir (ar) pristatyti Prekes per Sutarties SD 6.1.- 6.2. punktuose nustatytą terminą Teikėjas, Klientui pareikalavus, moka Klientui 0,05 procentų nuo vėluojamų suteikti Paslaugų ir (ar) Prekių kainos dydžio delspinigius už kiekvieną uždelstą Darbo dieną (tačiau bet kokiu atveju ne mažiau kaip 30,00 EUR (trisdešimt eurų 00 ct) už vieną vėlavimo laikotarpį).
7. **SUTARTIES PASIRAŠYMAS, ĮSIGALIOJIMAS IR GALIOJIMAS** 
   1. Sutartis pasirašoma kvalifikuotais elektroniniais Šalių parašais.
   2. Sutartis įsigalioja nuo jos abipusio pasirašymo dienos. Paslaugų teikimo ir Prekių tiekimo terminas yra 36 (trisdešimt šeši) mėnesiai nuo Sutarties įsigaliojimo dienos. Maksimalus Sutarties galiojimo terminas yra 38 (trisdešimt aštuoni) mėnesiai, t. y. 36 (trisdešimt šeši) mėnesiai Paslaugų teikimo ir Prekių teikimo laikotarpis ir 2 (du) mėnesiai galutiniam atsiskaitymui tarp Šalių už tinkamai suteiktas Paslaugas ir pristatytas Prekes bei pritaikytas sankcijas.
   3. Jei Sutarties galiojimo laikotarpiu yra išperkama Paslaugų ir (ar) Prekių už Sutarties SD 2.3. punkte nurodytą bendrą Sutarties kainą, Sutartis nustoja galioti nuo Paslaugų ir (ar) Prekių išpirkimo bendrai Sutarties kainai, Šalims galutinai atsiskaičius už faktiškai suteiktas Paslaugas ir pristatytas Prekes bei priskaičiuotas netesybas / nuostolius. Klientas apie Paslaugų ir Prekių išpirkimą praneša Teikėjui raštu, o Teikėjas pateikia paskutinę pagal Sutartį Sąskaitą, atskiras susitarimas dėl Sutarties nutraukimo nepasirašomas.
8. **KITOS SĄLYGOS**
   1. Teikėjas, tinkamai įvykdęs savo sutartinius įsipareigojimus ir nesuėjus numatytam atsiskaitymo su juo terminui, turi teisę kreiptis į Klientą dėl paskolos, kurios suma neviršytų jam mokėtino atlyginimo, atskaičius už paskolą mokėtinų palūkanų, jei priskaityta – delspinigių ir baudų, suteikimo.
   2. Klientas, suteikęs Teikėjui Sutarties SD 8.1. punkte nurodytą paskolą, turi teisę atlikti vienašališką grąžintinos paskolos sumos įskaitymą į pagal Sutarties SD nustatytą Teikėjui mokėtiną atlyginimą, t. y. sumažinti Teikėjui mokėtiną atlyginimą Teikėjo grąžintinos paskolos sumos dydžiu. Apie tai Klientas raštu informuoja Teikėją.
   3. Sutarties SD 8.1. punkte nurodytos paskolos suteikimas reiškia ne Kliento pareigą, o teisę, kurios įgyvendinimas priklauso išimtinai nuo jo diskrecijos bei Teikėjo patikimumo ir finansinės padėties, Kliento galimybių suteikti atitinkamą paskolą. Kliento atsisakymas suteikti paskolą negali būti ginčo dalykas ir negali būti skundžiamas. Paskola negali būt suteikta, jei Teikėjas pasinaudojo faktoringo teise arba vėluoja vykdyti sutartinius įsipareigojimus.
9. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1. – Kontaktiniai adresai pranešimams siųsti ir asmenys, atsakingi už Sutarties vykdymą 1 lapas;
      2. Priedas Nr. 2. – Techninė specifikacija
      3. Priedas Nr. 3 – Paslaugų kiekiai ir įkainiai.
      4. Priedas Nr. 4 – Prekių kiekiai ir įkainiai.
      5. Priedas Nr. 5. – Įkainio perskaičiavimas;
10. **ŠALIŲ REKVIZITAI**

|  |  |
| --- | --- |
| **Teikėjas**  **Uždaroji akcinė bendrovė „GITANA“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **AB „Energijos skirstymo operatorius“**  (pareigos, vardas, pavardė, parašas) |